Кристине Буста
На една вестфалска крепост…

Превод от немски: Ана Александрова, —

chitanka.info

На една вестфалска крепост,

Обградена от езеро,

вечер след вечер

скърцащо се издигат нависоко

подвижните мостове…

И под тях — съществуване

в квадрата на мъждукащо графство,

пазено от русалки,

зад нежните, тръстикови щандарти…

Но идва на посещение дъждът.

Той обича старите тапети,

изсушените лица на дамите,

които грижливо, в скринове и ракли

пазят чудни ръкописи —

оригинални текстове и приписки —

образи на митичната дойка

и мистичната девойка.

Те говорят за лаврови рози

И със заинатена веселост

казват „компанийка“ наместо „па̀рти“…

Докато младата баронеса,

в избеляла басмяна рокля,

слага в леглото шестте деца —

като селски ябълки — в слама.

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.